**Հայաստանի Հանրապետություն**

**Ոռոգման Համակարգերի Արդիականացման Ծրագիր (ՈՀԱԾ)**

**ՇԱՀԱԳՐԳՌՎԱԾՈՒԹՅՈՒՆ ՀԱՅՏՆԵԼՈՒ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ – ԸՆԿԵՐՈՒԹՅՈՒՆՆԵՐԻ ԸՆՏՐՈՒԹՅՈՒՆ)**

**10 ՋՕԸ-երի՝ Արաքս, Արմավիր, Մերձափնյա, Մասիս, Ազատ, Արտաշատ, Վեդի, Արարատ, Մուսալեռ, Վաղարշապատ, Խոյ, Ակնալիճ, Սևջուր-Ախթամար, Շենիկ, Քասախ, Աշտարակ, Փարպի, Ամբերդ, Շամիրամ, Թալին, Գառնի-Գեղարդ, Ջրվեժ-Ձորաղբյուր, Նաիրի, Եղվարդ, Հրազդան-ջուր, Մարտունի և Մեղրի տեղամասերի սպասարկման տարածքների ներտնտեսային ոռոգման համակարգերի վերականգնման աշխատանքների նախագծում և հեղինակային վերահսկողություն**

**ISMP/QCBS/SW – 16/003**

Հայաստանի Հանրապետությունը ֆինանսավորում է ստացել **Կայունացման և զարգացման Եվրասիական հիմնադրամից** (Հակաճգնաժամային հիմնադրամ)` **Ոռոգման Համակարգերի Արդիականացման Ծրագրի** ծախսերը հոգալու նպատակով և մտադիր է այդ միջոցների մի մասն օգտագործել խորհրդատվական ծառայությունների համար:

Խորհրդատվական ծառայությունները (“Ծառայությունները”) ներառում են 27 ՋՕԸ-երի ներտնտեսային ոռոգման ցանցերի ընտրված հատվածների վերականգնման աշխատանքների Մանրամասն նախագծային փաթեթի պատրաստում, յուրաքանչյուր ոռոգման համակարգի համար Շրջակա միջավայրի վրա և սոցիալական ազդեցության (ՇՄՍԱԳ) հաշվետվության, այդ թվում ԲՆապահպանական և սոցիալական կառավարման պլանի (ԲՍԿՊ) կամ առանձին ԲՍԿՊ-ի, Վերաբնակեցման գործողությունների պլանի(ՎԳՊ) կամ հակիրճ ՎԳՊ-ի մշակում, եթե կիրառելի, և շինարարական աշխատանքների հեղինակային վերահսկողություն: Նախագիծը պետք է հիմնված լինի ինժեներաերկրաբանական դաշտային հետազոտությունների, բնապահպանական և սոցիալական ուսումնասիրությունների, ջրատնտեսական հաշվարկների, լաբորատոր փորձարկումների և տնտեսական վերլուծությունների վրա:

Խորհրդատուն հանձնարարությունն իրականացնելու երեք փուլերով՝

* **Փուլ I.** Ծրագրի տեխնիկատնտեսական հիմնավորման ուսումնասիրություն, այդ թվում տեխնիկական հետազոտություններ, Նախնական նախագծի պատրաստում, բնապահպանական և սոցիալական սքրինինգի հաշվետվությունների մշակում և տնտեսական վերլուծություններ: Փուլ I-ի նախնական տևողությունը 5.5 ամիս է:
* **Փուլ II**. Մանրամասն նախագծային փաթեթ, որը կներառի Մրցութային փաստաթղթերի տեխնիկական բաժինները կազմված՝ ըստ Ստանդարտ մրցութային փաստաթղթերի, Փոքր աշխատանքների գնում, Համաշխարհային բանկ, 2017թ. հունվար (Գծագրեր, Տեխնիկական մասնագրեր, Աշխատանքների ծավալների ցուցակ (ԱԱՑ), Շրջակա միջավայրի վրա և սոցիալական ազդեցության գնահատման (ՇՄՍԱԳ) հաշվետվություն, այդ թվում Բնապահպանական և սոցիալական կառավարման պլան (ԲՍԿՊ) կամ առանձին ԲՍԿՊ և ՎԳՊ (անհրաժեշտության դեպքում)): Փուլ II-ը կմեկնարկի Փուլ I-ի հաջող ավարտից հետո: Փուլ II-ի նախնական տևողությունը 11 ամիս է:
* **Փուլ III**. Հեղինակային վերահսկողություն շինարարական աշխատանքների ժամանակ: Փուլ III-ը կմեկնարկի համապատասխան շինարարական աշխատանքների հետ միասին: Փուլ III-ի նախնական մեկնարկը սահմանված է 2019թ. փետրվարին և շինարարական աշխատանքների մոտավոր տևողությունը 26 ամիս է:

Սույնով **Ջրային տնտեսության ծրագրերի իրականացման գրասենյակ** պետական հիմնարկը (Պատվիրատու) հրավիրում է իրավասու խորհրդատվական ընկերություններին (խորհրդատուներ) հայտնել իրենց շահագրգռվածությունը ծառայությունների մատուցման համար: Շահագրգիռ խորհրդատուները պետք է ներկայացնեն տեղեկություններ (բրոշյուրներ, նմանատիպ աշխատանքների նկարագրություններ, փորձ համանման պայմաններում, աշխատանքն իրականացնելու համար տեխնիկական ռեսուրսների մատչելիություն, հիմնական աշխատակազմի ընդհանուր որակավորումներն ու թիվը (CV-ներ չեն պահանջվում) և այլն), որոնք ցույց կտան, որ իրենք ունեն պահանջվող որակավորումներ և համապատասխան փորձ ծառայությունները կատարելու համար:

Կարճ ցուցակում ընդգրկվելու չափանիշները հետևյալն են.

**(i)** ընկերության ընդհանուր փորձը (գործունեության հիմնական տեսակը և փորձը ոլորտում՝ տարիներով);

**(ii)** հանձնարարության ոլորտում ընկերության փորձը (վերջին 10 տարիների ընթացքում իրականացրած համանման աշխատանքների թիվը);

**(iii)** ընկերության տեխնիկական և կառավարչական կարողությունները (կառավարչական և կազմակերպական կառուցվածք, գրասենյակային սարքավորումներ և այլն);

**(iv)** ընկերության փորձը տարածաշրջանում (Հայաստան/ԱՊՀ երկրներ):

Շահագրգիռ խորհրդատուների ուշադրությունը հրավիրում ենք Համաշխարհային բանկի ուղեցույցների` Համաշխարհային բանկի փոխառուների կողմից ՎԶՄԲ-ի փոխառությունների և ՄԶԸ-ի վարկերի և դրամաշնորհների շրջանակներում խորհրդատուների ընտրություն և վարձում, հունվար 2011, վերանայված 2014թ հուլիսին, 1.9 կետի վրա, որով սահմանվում է Համաշխարհային բանկի քաղաքականությունը շահերի բախման մասով:

Խորհրդատուները կարող են միավորվել այլ ընկերությունների հետ համատեղ ձեռնարկության կամ ենթախորհրդատվության ձևով իրենց որակավորումներն ուժեղացնելու նպատակով (խնդրում ենք հստակ նշել միավորման կարգավիճակը, օրինակ` Համատեղ ձեռնարկություն կամ Ենթախորհրդատու):

Խորհրդատուի ընտրությունն իրականացվելու է Որակի և արժեքի հիման վրա ընտրության մեթոդով (QCBS), որը սահմանվում է Խորհրդատուների Ուղեցույցներում` Համաշխարհային բանկի փոխառուների կողմից ՎԶՄԲ-ի փոխառությունների և ՄԶԸ-ի վարկերի և դրամաշնորհների շրջանակներում խորհրդատուների ընտրություն և վարձում, հունվար 2011, վերանայված 2014թ հուլիսին:

Լրացուցիչ տեղեկություններ կարելի է ստանալ ստորև նշված հասցեով աշխատանքային ժամերին` ժ.10:00–17:00 (Երևանի ժամանակով), երկուշաբթի օրվանից մինչև ուրբաթ, բացի պաշտոնական տոներից:

Շահագրգռվածության հայտը պետք է ներկայացվի անձամբ (կամ սուրհանդակային ծառայությունների միջոցով) անգլերեն կամ հայերեն լեզվով գրավոր (մեկ (1) վավերացված տպված օրինակով) կամ էլ. փոստով` Adobe PDF ձևաչափով ստորև նշված հասցեով` **2017թ. սեպտեմբերի 1-ից** ոչ ուշ և պետք է հստակ նշվի որպես` **Շահագրգռվածություն հայտնելու հայտ 10 ՋՕԸ-երի՝ Արաքս, Արմավիր, Մերձափնյա, Մասիս, Ազատ, Արտաշատ, Վեդի, Արարատ, Մուսալեռ, Վաղարշապատ, Խոյ, Ակնալիճ, Սևջուր-Ախթամար, Շենիկ, Քասախ, Աշտարակ, Փարպի, Ամբերդ, Շամիրամ, Թալին, Գառնի-Գեղարդ, Ջրվեժ-Ձորաղբյուր, Նաիրի, Եղվարդ, Հրազդան-ջուր, Մարտունի և Մեղրի տեղամասերի սպասարկման տարածքների ներտնտեսային ոռոգման համակարգերի վերականգնման աշխատանքների նախագծում և հեղինակային վերահսկողություն ISMP/QCBS/SW – 16/003:**

**Ջրային տնտեսության ծրագրերի իրականացման գրասենյակ ՊՀ**

**Պրն. Ֆելիքս Մելիքյան, Տնօրենի պաշտոնակատար**

**Պրն. Սերգեյ Սարգսյան, գնումների մասնագետ**

**ՀՀ, Երևան 0010, Վարդանանց փակուղի 8 (5-րդ հարկ, սենյակ #1)**

**Հեռ` (+37410) 522-550 (ընդունարան), 56-03-62 (գնումների բաժին)**

**Էլ. փոստ` fmelikyan@wsdp.am; ssargsyan@wsdp.am**